ยอดติดเชื้อ “โควิด” ทั่วโลกทะลุ 5 ล้านราย สหรัฐฯครองแชมป์ 1.55 ล้านคน
ยอดติดเชื้อ “โควิด” ทั่วโลกทะลุ 5 ล้านราย สหรัฐฯครองแชมป์ 1.55 ล้านคน
21 พ.ค. 2563

ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์น ฮอปกินส์ รายงานว่า ยอดรวมผู้ติดเชื้อไวรัสโควิด-19 ทั่วโลก พุ่งแตะระดับ 5,000,038 ราย ณ เวลา 12.59 น.ตามเวลาไทย ส่วนยอดผู้เสียชีวิตทั่วโลกอยู่ที่ 328,172 ราย
โดยรายงานของ CSSE ระบุว่า สหรัฐมียอดผู้ติดเชื้อและผู้เสียชีวิตจากโควิด-19 มากที่สุดในโลก โดยมียอดติดเชื้ออยู่ที่ 1,551,853 ราย และยอดเสียชีวิตอยู่ที่ 93,439 ราย
ส่วนประเทศที่มีผู้เสียชีวิตมากกว่า 27,000 รายนั้น รวมถึง สหราชอาณาจักร อิตาลี ฝรั่งเศส และสเปน
สำหรับประเทศที่มีผู้ติดเชื้อสูงกว่า 220,000 รายนั้น รวมถึง รัสเซีย บราซิล สหราชอาณาจักร สเปน และอิตาลี สำนักข่าวซินหัวรายงาน